Çarçeweya çalakîyanê vera xespkerdişê şaredarîyanê HDP’yî de Wan de parlamenteranê  HDP’yî  çalakîya roniştişî viraşte.
Parlamenterê HDP’yî yê Çewlîgî Erdal Aydemîr, parlamentera Mûşî Şevîn Coşkune, parlamenterê Wanî Muazzez Orhane, Mûrat Sarisaç,serekwekîl Gruba HDP'yî Fatma Kûrtûlane, parlamenterê Colemêrgî Saît Dede, hemşaredarê Bajarê Pîlî yê Wanî Bedîa Ozgokçe Ertane û Mûstafa Avci û hemsekê partîye yê bajarî Umît Dede û Yadşen Karabûlake tewrê çalakîye bîyî. Polîsan destûr nêda rojnamegerî nêzdîyê çalakgeran bibê. Ame vînayene ke serê parlementeran ra wesayîtê hawayî yê bêmerdimî gerayî. Dimayê 40 deqeyan çalakîye qedîyaye.
